ai4bharat/Pralekha huggingface dataset:
వ్యవసాయ మంత్రిత్వ శాఖ
2020-21 ఖరీఫ్ మార్కెటింగ్ సీజన్లో ఎం.ఎస్.పి కార్యకలాపాలు
ప్రస్తుత ఖరీఫ్ మార్కెటింగ్ సీజన్ 2020-21లో ప్రభుత్వం ప్రస్తుత ఎంఎస్ పి పథకాల కింద రైతుల నుంచి 2020-21 ఖరీఫ్ పంటలను వాటి కనీస మద్దతుధరకు సేకరించడం కొనసాగిస్తోంది.
2020-21 ఖరీఫ్ లో పంజాబ్, హర్యానా, ఉత్తరప్రదేశ్ , తెలంగాణా, ఉత్తరాఖండ్, తమిళనాడు, చండీఘడ్, జమ్ము కాశ్మీర్, కేరళ, గుజరాత్, ఆంధ్రప్రదేశ్ రాష్ట్రాలలో ధాన్యం సేకరణ సజావుగా సాగిపోతున్నది. 15-11-2020 నాటికి ప్రభుత్వం 281.28 లక్షల మెట్రిక్ టన్నుల ధాన్యాన్ని సేకరించింది. ఇది గతసంవత్సరం ఇదే కాలంతలో 233.89 లక్షల మెట్రిక్ టన్నులు. గత ఏడాది కంటే ఇది 20.25 శాతం పెరిగింది. మొత్తం 281.28 లక్షల మెట్రిక్ టన్నుల కొనుగోళ్లలో పంజాబ్ నుంచి ఒక్కదానినుంచే 196.13 లక్షల మెట్రిక్ టన్నుల ధాన్యం సేకరించారు. ఇది మొత్తం ధాన్యం సేకరణలో 69.73 శాతం.
ప్రస్తుత కెం.ఎం.ఎస్ ప్రోక్యూర్మెంట్లో 24.14 లక్షలమంది రైతులు ప్రయోజనం పొందారు. దీని ఎం.ఎస్.పి విలువ 53105.70 కోట్లు.
దీనికితోడు . రాష్ట్రాల నుంచి వచ్చిన ప్రతిపాదనల ప్రకారం , 2020 ఖరీఫ్ మార్కెటింగ్ సీజన్లో తమిళనాడు, కర్ణాటక, మహారాష్ట్ర,తెలంగాణా, గుజరాత్,హర్యానా, ఉత్తరప్రదేశ్, ఒడిషా,రాజస్థాన్, ఆంధ్రప్రదేశ్ రాష్ట్రాలలో ధరల మద్దతు పథకం కింద 45.10 లక్షల మెట్రిక్ టన్నుల పప్పుధాన్యాలు ,చమురు గింజల సేకరణకు కేంద్ర ప్రభుత్వం అనుమతిచ్చింది. దీనికితోడు, ఆంధ్రప్రదేశ్, కర్ణాటక,తమిళనాడు,కేరళ రాష్ట్రాలనుంచి 1.23 లక్షల మెట్రిక్టన్నుల ఎండుకొబ్బరి సేకరణకు కూడా అనుమతి ఇచ్చారు. ఇతర రాష్ట్రాలు, కేంద్ర పాలిత ప్రాంతాల విషయంలో పప్పుధాన్యాలు, చమురు గింజలు,ఎండుకొబ్బరి ని పిఎస్ఎస్ కింద సేకరణకు వారి నుంచి ప్రతిపాదనలు వచ్చిన అనంతరం అనుమతి ఇవ్వడం జరుగుతుంది.
ఎఫ్.ఎ.క్యు గ్రేడ్ ప్రొక్యూర్మెంట్ విషయంలో ఈ పంటలను 2020-21 సంవత్సరానికి మార్కెట్లో ధరలు ఎం.ఎస్.పి కంటే దిగువకు పడిపోతే నేరుగా రిజిస్టర్డ్ రైతులనుంచి సేకరించేందుకు అనుమతించనున్నారు. ఇందుకు ఆయా రాష్ట్రాలుకేంద్రపాలిత ప్రాంతాలలో నోటిఫైడ్ పంట నూర్పిడి కాలంలో కేంద్ర నోడల్ ఏజెన్సీలు రాష్ట్రాల నామినేటెడ్ ప్రోక్యూరింగ్ ఏజెన్సీల ద్వారా దీనిని చేపట్టనున్నారు.
15-11-2020 నాటికి ప్రభుత్వం నోడల్ ఏజెన్సీల ద్వారా 58623.22 మెట్రిక్ టన్నుల మినపపప్పు,పెసరపప్పు,వేరుశనగ, సోయాబీన్లను 315.78 కోట్ల రూపాయల విలువ మేరకు మద్దతుధరకు సేకరించింది. దీనివల్ల తమిళనాడు, మహారాష్ట్ర, గుజరాత్, హర్యానా, రాజస్థాన్ రాష్ట్రాలకుచెందిన సుమారు 34149మంది రైతులు ప్రయోజనం పొందారు. ఇంతకు ముందు సంవత్సరం ప్రోక్యూర్మెంట్ 33976.48 మెట్రిక్ టన్నులతో పోలిస్తే ప్రస్తుత ప్రొక్యూర్మెంట్ పప్పుధాన్యాలు, చమురు గింజల విషయంలో 72.54శాతం ఎక్కువ.
అలాగే 5089 మెట్రిక్ టన్నుల ఎండు కొబ్బరిని 52.40 కోట్ల రూపాయల మద్దతు ధర విలువకు సేకరించడం జరిగింది. దీనివల్ల 15-11-2020 నాటికి కర్ణాటక,తమిళనాడు రాష్ట్రాలకు చెందిన రైతులు ప్రయోజనం పొందారు. అంతకు ముందు సంవత్సరం ఎండు కొబ్బరి కొనుగోళ్లు 293.34 మెట్రిక్టన్నులు మాత్రమే.ఎండు కొబ్బరి, మినుముల విషయంలో చాలా రాష్ట్రాలలో వాటి ధర కనీస మద్దతుధరకంటే ఎక్కువ పలుకుతున్నాయి.ఖరీఫ్సీజన్కు సంబంధించి పప్పుధాన్యాలు, చమురుగింజలు రాకకుఅనుగుణంగా ఆయా రాష్ట్రాలు నిర్ణయించిన విధంగా ప్రొక్యూర్మెంట్కు రాష్ట్రప్రభుత్వాలు, కేంద్రపాలిత ప్రాంతాలు తగిన ఏర్పాట్లు చేస్తున్నాయి.
పంజాబ్, రాజస్థాన్, హర్యానా,మధ్యప్రదేశ్, తెలంగా,ఆంధ్రప్రదేశ్, మహారాష్ట్ర, గుజరాత్ రాష్ట్రాలలో విత్తన పత్తి  సేకరణ కార్యకలాపాలు సజావుగా సాగుతున్నాయి. 15-11-2020 నాటికి 14 లక్షలా 65 వేలా 847 కాటన్బేళ్లను 4187.05 కోట్ల రూపాయల విలువ మేరకు సేకరించడం ద్వారా2,86,547 మంది రైతులకు ప్రయోజనం కలిగింది.
ఆయుష్
ఆయుష్ పరిశ్రమ వృద్ధి
2020లో ఆయుష్ పరిశ్రమ మార్కెట్ పరిమాణం $ 18.1 బిలియన్లు  రూ 1,49,451 కోట్లు. 2014-15లో అయితే $ 2.85 బిలియన్   రీసెర్చ్ అండ్ ఇన్ఫర్మేషన్ సిస్టమ్ ఫర్ డెవలపింగ్ కంట్రీస్  కింద ఫోరమ్ ఆన్ ఇండియన్ ట్రెడిషనల్ మెడిసిన్  ద్వారా ఆయుష్ సెక్టార్పై పరిశోధన నివేదిక ప్రకారం.
ఆయుష్లో అంతర్జాతీయ సహకారాన్ని ప్రోత్సహించడానికి మంత్రిత్వ శాఖ ఒక సెంట్రల్ సెక్టార్ స్కీమ్ను అభివృద్ధి చేసింది  దీని కింద ఆయుష్ మంత్రిత్వ శాఖ భారతీయ ఆయుష్ తయారీదారులు/ఆయుష్ సర్వీస్ ప్రొవైడర్లకు ఆయుష్ ఉత్పత్తులు మరియు సేవల ఎగుమతిని ప్రోత్సహించడానికి మద్దతునిస్తుంది; ఆయుష్ ఔషదాలకు అంతర్జాతీయ ప్రమోషన్, అభివృద్ధి మరియు గుర్తింపును సులభతరం చేయడం; వాటాదారుల పరస్పర అనుసంధాన ప్రక్రియను ప్రోత్సహించడం మరియు అంతర్జాతీయ స్థాయిలో ఆయుష్ యొక్క మార్కెట్ అభివృద్ధి; అంతర్జాతీయ స్థాయిలో ఆయుష్ వైద్య విధానం గురించి అవగాహన మరియు ఆసక్తిని పెంపొందించడం మరియు బలోపేతం చేయడం కోసం విదేశాలలో ఆయుష్ అకడమిక్ చైర్లను ఏర్పాటు చేయడం మరియు శిక్షణ వర్క్షాప్/సింపోజియంలు నిర్వహించడం ద్వారా విద్యావేత్తలు మరియు పరిశోధనలను ప్రోత్సహించడం.
వాణిజ్యం మరియు పరిశ్రమల మంత్రిత్వ శాఖ సహకారంతో ఆయుష్ మంత్రిత్వ శాఖ ఆయుర్వేదం, హోమియోపతి, సిద్ధ, సోవా రిగ్పా మరియు యునాని వైద్య విధానాలు మరియు ఆయుష్ వ్యవస్థల యొక్క ఔషధాలు మరియు ఉత్పత్తుల కోసం ఆయుష్ ఎగుమతి ప్రమోషన్ కౌన్సిల్ను ఏర్పాటు చేసింది.
రీసెర్చ్ అండ్ ఇన్ఫర్మేషన్ సిస్టమ్ ఫర్ డెవలపింగ్ కంట్రీస్  'భారతదేశంలో ఆయుష్ రంగం: అవకాశాలు మరియూ సవాళ్లు'నివేదిక ప్రకారం మూలికా ఔషధాల రంగం యొక్క ప్రపంచ మార్కెట్ మొత్తం పరిమాణం 2020లో $657.5 బిలియన్ గా అంచనా వేయబడింది. ప్రస్తుత రూపాయి-డాలర్ రేటుకు) . ఎగుమతుల పరంగా, భారతదేశం యొక్క మొత్తం ఆయుష్ ఎగుమతి 2014లో $ 1.09 బిలియన్ల  నుండి 2020లో $ 1.54 బిలియన్లకుపెరిగింది. ప్రస్తుత రూపాయి-డాలర్ రేటు ప్రకారం 12,715 కోట్లు.
ప్రపంచవ్యాప్తంగా ఎగుమతులను పెంచడానికి ఆయుష్ మంత్రిత్వ శాఖ ఈ క్రింది చర్యలు తీసుకుంది:
విదేశాలతో సాంప్రదాయ వైద్యం మరియు హోమియోపతి రంగంలో సహకారం కోసం మంత్రిత్వ శాఖ 24 దేశాల మధ్య అవగాహన ఒప్పందాలపై సంతకం చేసింది.
సహకార పరిశోధన / విద్యా సహకారాన్ని చేపట్టేందుకు అంతర్జాతీయ సంస్థలతో 40 అవగాహన ఒప్పందాలు కుదుర్చుకున్నాయి.
విదేశీ దేశాల్లో ఆయుష్ అకడమిక్ చైర్ల ఏర్పాటు కోసం అంతర్జాతీయ సంస్థలతో 15 అవగాహన ఒప్పందాలు కుదుర్చుకున్నాయి.
ఆయుష్ మంత్రిత్వ శాఖ 35 విదేశీ దేశాలలో 39 ఆయుష్ సమాచార కేంద్రాల స్థాపనకు సహాయాన్ని అందించింది.
“ఆయుష్ ఎగుమతి ప్రమోషన్ కౌన్సిల్” విదేశాలలో ఆయుష్ ఉత్పత్తుల రిజిస్ట్రేషన్ కోసం అడ్డంకులను పరిష్కరించడానికి కార్పొరేట్ వ్యవహారాల మంత్రిత్వ శాఖకు మద్దతుగా ఆయుష్ మంత్రిత్వ శాఖ ఆధ్వర్యంలో 04.01.2022న కంపెనీల చట్టం 2013లోని సెక్షన్ 8 కింద నమోదు చేయబడింది. విదేశాలలో మార్కెట్ అధ్యయనాలు మరియు పరిశోధన కార్యకలాపాలు.
లండన్ స్కూల్ ఆఫ్ హైజీన్ & ట్రాపికల్ మెడిసిన్ , యూ కే మరియు ఫ్రాంక్ఫర్టర్ ఇన్నోవేషన్స్జెంట్రమ్ బయోటెక్నాలజీ GmbH , ఫ్రాంక్ఫర్ట్ జర్మనీతో ఆయుర్వేదం ద్వారా కోవిడ్-19ని తగ్గించడంపై క్లినికల్ రీసెర్చ్ అధ్యయనాల కోసం అవగాహన ఒప్పందాలు కుదుర్చుకున్నాయి.
ఆయుర్వేదం, సిద్ధ మరియు యునాని మరియూ హోమియోపతి ఔషధాల ఎగుమతిని సులభతరం చేయడానికి 31 ఆయుర్వేద ఔషధ తయారీదారులకు డబ్ల్యూ హెచ్ ఓ - జీ ఎం పీ సీ ఓ పీ పీ ఇవ్వబడింది.
ఈ విషయాన్ని ఆయుష్ శాఖ మంత్రి శ్రీ సర్బానంద సోనోవాల్ ఈరోజు రాజ్యసభలో లిఖితపూర్వకంగా తెలిపారు.
హోం మంత్రిత్వ శాఖ
దిల్లీలో కొత్త పార్లమెంట్ భవనానికి శంకుస్థాపనను ప్రశంసించిన కేంద్ర హోంమంత్రి శ్రీ అమిత్ షా దేశ చరిత్రలో ఇదొక సువర్ణ అధ్యాయం
ఈ అద్భుత సందర్భంలో ప్రధానికి నా అభినందనలు
ప్రజాస్వామ్యంపై మనకున్న నమ్మకానికి పార్లమెంటు భవనం చిహ్నం. స్వేచ్ఛ విలువ, దాని కోసం చేసి పోరాటాన్ని ఇది గుర్తు చేయడంతోపాటు, దేశ సేవకు ప్రేరేపిస్తుంది
ఈ కొత్త పార్లమెంటు భవనం స్వావలంబన భారత్కు గుర్తు. భారత ప్రజల ఆశలు, ఆకాంక్షలు నెరవేర్చే సరైన ప్రాంతంగా ఇది మారుతుంది.
దిల్లీలో కొత్త పార్లమెంట్ భవనానికి ప్రధాని శ్రీ నరేంద్ర మోదీ శంకుస్థాపన చేయడం పట్ల కేంద్ర హోంమంత్రి శ్రీ అమిత్ షా హర్షం వ్యక్తం చేశారు. తన సంతోషాన్ని వెల్లడిస్తూ ట్వీట్లు చేశారు.
"కొత్త పార్లమెంటు భవనానికి పునాదిరాయి వేయడం దేశ చరిత్రలో ఒక సువర్ణ అధ్యాయంగా నిలుస్తుంది. ఈ సందర్భంగా గౌరవనీయ ప్రధానికి అభినందనలు"
"ప్రజాస్వామ్యంపై మనకున్న నమ్మకానికి పార్లమెంటు భవనం చిహ్నం. స్వేచ్ఛ విలువ, దాని కోసం చేసి పోరాటాన్ని ఇది గుర్తు చేయడంతోపాటు, దేశ సేవకు ప్రేరేపిస్తుంది
ఈ కొత్త పార్లమెంటు భవనం, స్వావలంబన భారత్కు గుర్తు. భారత ప్రజల ఆశలు, ఆకాంక్షలు నెరవేర్చే సరైన ప్రాంతంగా ఇది మారుతుంది".
"దేశంలోని పేద, అణగారిన వర్గాల సాధికారతకు మోదీ ప్రభుత్వం పూర్తిగా కట్టుబడి ఉంది. ఈ సంకల్పానికి కొత్త పార్లమెంటు భవనంగా సాక్షిగా నిలుస్తుంది".
రక్షణ మంత్రిత్వ శాఖ
భారత నౌకాదళంలోకి దేశీయంగా అభివృద్ధి చేసిన "టోర్పెడో డెకాయ్ సిస్టమ్"
భారత నౌకదాళంలోకి మరో శక్తిమంతమైన వ్యవస్థ వచ్చి చేరింది. దేశీయంగా అభివృద్ధి చేసిన అధునాతన "టోర్పెడో డెకాయ్ సిస్టమ్"  "మారీచ్" నావికాదళానికి అందింది. దీనిని ఏ యుద్ధనౌక నుంచైనా ప్రయోగించవచ్చు. దీని డిజైన్, అభివృద్ధిని డీఆర్డీవో ప్రయోగశాలలు  చూసుకున్నాయి. ప్రభుత్వ రంగ సంస్థ భారత్ ఎలక్ర్టానిక్స్ లిమిటెడ్లో ఈ యాంటీ డోర్పెడోలు తయారవుతాయి. ఇప్పటికే దీని నమూనాను అనేకసార్లు విజయవంతంగా పరీక్షించారు. నావికాదళ అవసరాలను దృష్టిలో ఉంచుకుని ఈ వ్యవస్థను రూపొందించారు.
అధునాత రక్షణ సాంకేతికతలో దేశీయ అభివృద్ధికి.. స్వదేశీ యాంటీ-టోర్పెడో వ్యవస్థ ప్రత్యక్ష నిదర్శనం. 'మేక్ ఇన్ ఇండియా' పిలుపునకు, సాంకేతిక పరిజ్ఞానంలో 'ఆత్మనిర్భర్'  సాధించాలన్న కేంద్ర ప్రభుత్వ సంకల్పానికి కూడా ఇది కూడా ఉత్ప్రేరకంగా మారింది.
ఆరోగ్య, కుటుంబ సంక్షేమ మంత్రిత్వ శాఖ
107.29 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 41.16 లక్షలకుపైగా టీకాలు నిర్వహణ
98.22 శాతానికి చేరిన రికవరీ రేటు
గత 24 గంటల్లో 11,903 కొత్త కేసులు నమోదు
క్రియాశీల కేసుల సంఖ్య 1,51,209. ఇది 252 రోజుల కనిష్ట స్థాయి
వారపు పాజిటివిటీ రేటు  గత 40 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 41,16,230 డోసులతో కలిపి, 107.29 కోట్ల డోసులను  టీకా కార్యక్రమం అధిగమించింది. 1,07,96,018 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,79,388
|
|
రెండో డోసు
|
|
92,41,804
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,72,027
|
|
రెండో డోసు
|
|
1,59,78,102
|
|
18-44 ఏళ్ల వారు
|
|
మొదటి డోసు
|
|
42,16,99,772
|
|
రెండో డోసు
|
|
14,63,65,144
|
|
45-59 ఏళ్ల వారు
|
|
మొదటి డోసు
|
|
17,56,56,368
|
|
రెండో డోసు
|
|
9,76,99,540
|
|
60 ఏళ్లు పైబడినవారు
|
|
మొదటి డోసు
|
|
11,02,04,447
|
|
రెండో డోసు
|
|
6,73,69,723
|
|
మొత్తం
|
|
1,07,29,66,315
గత 24 గంటల్లో 14,159 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,36,97,740 కు పెరిగింది.
దేశవ్యాప్త రికవరీ రేటు 98.22 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 129వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 11,903 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,51,209 వద్ద ఉన్నాయి. ఇది 252 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 10,68,514 పరీక్షలు చేశారు. దేశవ్యాప్తంగా ఇప్పటివరకు 61.12 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.18 శాతంగా ఉంది. గత 40 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.11 శాతంగా ఉంది. రోజువారీ పాజిటివిటీ రేటు గత 30 రోజులుగా 2 శాతం కంటే తక్కువగా, 65 రోజులుగా 3 శాతం కంటే తక్కువగా నమోదవుతోంది.
మంత్రిమండలి
పిఐఎస్ఎ లో భారతదేశం పాలుపంచుకోవడం అనే అంశం పై కుదిరిన ఒప్పందాని కి ఆమోదం తెలిపిన మంత్రివర్గం
ప్రోగ్రామ్ ఫర్ ఇంటర్నేశనల్ స్టూడెంట్స్ అసెస్మెంట్ లో పాలుపంచుకొనేందుకు భారతదేశాని కి మరియు ఆర్గనైజేశన్ ఫర్ ఎకనామిక్ కోఆపరేశన్ అండ్ డివెలప్ మెంట్ కి మధ్య కుదిరినటువంటి ఒక ఒప్పందాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది. పిఐఎస్ఎ లు 2021వ సంవత్సరం లో ఒఇసిడి నిర్వహించనుంది. ఒప్పంద పత్రం పైన 2019వ సంవత్సరం జనవరి 28వ తేదీ నాడు సంతకాలయ్యాయి.
ప్రయోజనాలు:
పిఐఎస్ఎ లో పాలుపంచుకొని ఆకళింపు చేసుకొనే విషయాలు పాఠశాల వ్యవస్థ లో సామర్ధ్యం ఆధారిత పరీక్షా సంస్కరణల ను ప్రవేశపెట్టడంలో సహాయకారి కాగలవు. అంతే కాక అర్థజ్ఞానం లేని వల్లె తరహా అభ్యాస పంథా నుండి మళ్ళేందుకు కూడా తోడ్పడగలవు. ఈ ప్రక్రియ లోను, నిజమైన పరీక్ష కు దారి తీయడం లోను సెంట్రల్ బోర్డ్ ఆఫ్ సెకండరీ ఎడ్యుకేశన్  మరియు నేశనల్ కౌన్సిల్ ఫర్ ఎడ్యుకేశనల్ రీసర్చ్ అండ్ ట్రైనింగ్  లు పాలుపంచుకోనున్నాయి.
ముఖ్యాంశాలు:
పిఐఎస్ఎ అనేది విషయాధారిత అంచనా వలె కాక సామర్ధ్యం ఆధారితమైన అంచనా వ్యవస్థగా ఉన్నటువంటిది. విద్యార్థినీ విద్యార్థులు ఆధునిక సమాజంలో పూర్తి స్థాయి లో పాలుపంచుకోవడానికి అత్యంత ఆవశ్యకమైన కీలక సామర్థ్యాలను ఎంత వరకు వారు సంపాదించుకొన్నదీ పిఐఎస్ఎ మదింపు చేస్తుంది. దీని ద్వారా భారతీయ విద్యార్థులు గుర్తింపున కు మరియు ఆమోద యోగ్యత కు నోచుకొని, 21వ శతాబ్దం లో ప్రపంచ ఆర్థిక వ్యవస్థ కు తగ్గట్టు సన్నద్ధం కాగలరు. ఈ ప్రక్రియ లో కేంద్రీయ విద్యాలయ సంఘటన్ , నవోదయ విద్యాలయ సమితి  ల ఆధ్వర్యం లోని పాఠశాల లు మరియు కేంద్ర పాలిత ప్రాంతమైన చండీగఢ్ లోని పాఠశాల లు పాలుపంచుకోనున్నాయి. బ్రెజిల్, చైనా, థాయీలాండ్, ఇండోనేశియా, మలేశియా మరియు వియత్నామ్ లు సహా 80 కి పైగా దేశాలు పిఐఎస్ఎ లో పాలుపంచుకొన్నాయి.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 కోసం వేగవంతమైన నియంత్రణ వ్యవస్థ.
సాధారణంగా 2019 నోవెల్ కరోనా వైరస్ అని పిలువబడే సివియర్ అక్యూట్ రెస్పిరేటరీ సిండ్రోమ్ కరోనా వైరస్-2  మొట్టమొదటగా 2019 డిసెంబర్లో చైనాలోని ఊహాన్ లో గుర్తించబడింది. ఈ వైరస్ ద్వారా సంక్రమించిన కోవిడ్-19 అనే వ్యాధి అపారమైన ప్రభావాన్ని చూపింది. 2020 జనవరి నాటికి, ప్రపంచ ఆరోగ్య సంస్థ దీనిని అంతర్జాతీయ ఆందోళన కలిగించే ప్రజారోగ్య అత్యవసర పరిస్థితి  గా ప్రకటించింది. వ్యాప్తి మరియు తీవ్రత యొక్క భయంకరమైన స్థాయిల గురించి తీవ్రంగా ఆందోళన చెందిన ప్రపంచ ఆరోగ్య సంస్థ 2020 మార్చి లో దీనిని ఒక మహమ్మారిగా ప్రకటించింది.
కోవిడ్-19కారణంగా ఎదుర్కొంటున్న ఆరోగ్య సంరక్షణ సవాళ్లను ఎదుర్కోవటానికి వ్యాధి నిర్ధారణ, చికిత్సా విధానం, ఔషధాలు మరియు టీకాల అభివృద్ధికి శాస్త్ర, సాంకేతిక మంత్రిత్వశాఖ కు చెందిన బయోటెక్నాలజీ విభాగం - Department of Biotechnology - , చురుకుగా కృషి చేస్తోంది. ఈ వేగవంతమైన విధానంలో లో పరిశోధన-ఆధారిత మరియు సాంకేతిక-ఆధారిత జోక్యాలను సులభతరం చేయడానికి డి.బి.టి. అనేక చర్యలు తీసుకుంది. కోవిడ్-19 ను ఎదుర్కోవటానికి పరిశోధన మరియు అభివృద్ధి కార్యకలాపాలను ఉత్తేజపరిచేందుకు మరియు సులభతరం చేయడానికి ఒక ముఖ్యమైన ప్రయత్నంగా, డి.బి.టి. ఈ క్రింది నోటిఫికేషన్ల రూపంలో రాపిడ్ రెస్పాన్స్ రెగ్యులేటరీ ఫ్రేమ్వర్క్లను రూపొందించింది:టీకాలు, వ్యాధి నిర్ధారణ, రోగనిరోధక చర్యలు, మరియు చికిత్సా విధానం అభివృద్ధికి దరఖాస్తులను పరిశీలించి, వేగంగా సమీక్షించి, ఆమోదించదానికి 2020 మార్చి, 20వ తేదీన జారీ అయిన కోవిడ్-19 కోసం వేగవంతమైన ప్రతిస్పందన నియంత్రణ ఫ్రేమ్వర్క్.
http://dbtindia.gov.in/sites/default/files/om_covid19.pdfపరిశోధన, అభివృద్ధి ప్రయోజనం కోసం సేకరించిన కోవిడ్-19 నమూనాలను నిర్వహించడానికి ప్రయోగశాల జీవ భద్రతపై 2020 ఏప్రిల్, 8వ తేదీన జారీ అయిన మధ్యంతర మార్గదర్శక పత్రం.
http://dbtindia.gov.in/sites/default/files/OM_Interim_Guidance_COVID.pdfకోవిడ్-19 వ్యాక్సిన్ అభివృద్ధికి రాపిడ్ రెస్పాన్స్ రెగ్యులేటరీ ఫ్రేమ్వర్క్; కోవిడ్-19 కోసం పునఃసంయోగ టీకా కోసం ప్రీ-క్లినికల్ టాక్సిసిటీ  అధ్యయనాలు నిర్వహించడానికి దరఖాస్తు కోసం 2020 మే నెల 26వ తేదీన జారీ చేసిన చెక్ లిస్టు.
http://dbtindia.gov.in/sites/default/files/Checklist_Recombinant%20Vaccine%20_COVID%2019.pdf
కోవిడ్-19 కు సంబంధించిన పరిశోధన మరియు అభివృద్ధిని వేగవంతం చేయడానికి, డి.బి.టి.లో పనిచేసే జన్యు మానిప్యులేషన్ పై సమీక్ష కమిటీ , యుద్ధ ప్రాతిపదికన ఇప్పటివరకు వంద కంటే ఎక్కువ దరఖాస్తులను పరిశీలించి, పరిగణలోకి తీసుకుంది. కోవిడ్-19 నమూనాలు / సార్స్-కోవ్-2 ఐసోలేట్లు / ప్రాసెస్ ఇంటర్మీడియట్స్ నమూనాల స్వీకరణ, దిగుమతి, ఎగుమతి, బదిలీ, కోవిడ్-19 రోగనిరోధకత, చికిత్సా, విశ్లేషణ వేదికల అభివృద్ధి, పరిశోధనలు చేపట్టడం వంటి పలు అంశాలపై వివిధ సంస్థలు, విశ్వవిద్యాలయాలు, పరిశ్రమల నుండి వచ్చిన దరఖాస్తులు వీటిలో ఉన్నాయి.
(మరింత సమాచారం కోసం :
డి.బి.టి/బి.ఐ.ఆర్.ఏ.సి. సమాచార కేంద్రాన్ని సంప్రదించండి.
· @DBTIndia @BIRAC_2012
www.dbtindia.gov.in www.birac.nic.in )
గ్రామీణాభివృద్ధి మంత్రిత్వ శాఖ
కేంద్ర గ్రామీణాభివృద్ధి & పంచాయితీ రాజ్ మంత్రి నాయకత్వంలో, త్వరలో ప్రారంభం కాబోయే స్వచ్ఛత ప్రచారం 3.0లో పాల్గొంటున్న కేంద్ర గ్రామీణాభివృద్ధి విభాగం
ప్రత్యేక ప్రచారం 3.0ను అక్టోబర్ 2 నుంచి అక్టోబర్ 31 వరకు అమలు చేయడానికి మార్గదర్శకాలు విడుదల చేసిన పరిపాలన సంస్కరణలు & ప్రజా ఫిర్యాదుల విభాగం
కేంద్ర గ్రామీణాభివృద్ధి & పంచాయితీ రాజ్ మంత్రి శ్రీ గిరిరాజ్ సింగ్ నాయకత్వంలో, రాబోయే స్వచ్ఛత ప్రచారం 3.0లో పాల్గొనడానికి కేంద్ర గ్రామీణాభివృద్ధి విభాగం సిద్ధంగా ఉంది. విభాగంలో, తన అనుబంధ స్వయంప్రతిపత్త కార్యాలయాల్లో పరిశుభ్రతను సంస్థాగతీకరించడానికి, పెండింగ్లో ఉన్న పనులను తగ్గించడానికి సిద్ధమవుతోంది. స్వచ్ఛతను సంస్థాగతీకరించడం, ప్రభుత్వ కార్యాలయాల్లో పనుల పెండింగ్ను తగ్గించడం వంటి లక్ష్యాలు సాధించడానికి ఈ ఏడాది అక్టోబర్ 2 నుంచి 31 వరకు ప్రత్యేక ప్రచార 3.0ను అమలు చేయడానికి కేంద్ర పరిపాలన సంస్కరణలు & ప్రజా ఫిర్యాదుల విభాగం మార్గదర్శకాలు విడుదల చేసింది. గ్రామీణాభివృద్ధి విభాగం, ప్రత్యేక ప్రచారం 3.0లో భాగంగా ఈ నెల 15న ప్రారంభమైన సన్నాహక దశలో పాల్గొంటోంది.
గ్రామీణాభివృద్ధి విభాగం, తన సచివాలయంతో పాటు తన అనుబంధ స్వయంప్రతిపత్తి కార్యాలయాల్లో పెండింగ్లో ఉన్న సూచనలను పరిష్కరించడం,స్వచ్ఛతను పాటించడం కోసం గత ఏడాది అక్టోబర్ 2 నుంచి 31 వరకు జరిగే ప్రత్యేక ప్రచారం 2.0లో కూడా పాల్గొంది. ఈ కార్యక్రమంలో భాగంగా, వీఐపీ సూచనలు, అంతర్-మంత్రిత్వ సంప్రదింపుల  సూచనలు, రాష్ట్ర ప్రభుత్వ సూచనలు, పీఎంవో సూచనలు, ప్రజా ఫిర్యాదులు సహా వివిధ పెండింగ్ పనులను సమర్ధవంతంగా పరిష్కరించింది. గుర్తించిన దస్త్రాలను సమీక్షించింది. ఈ ప్రచారంలో సాధించిన విజయాలు డీఏఆర్పీజీ పోర్టల్లోని ప్రత్యేక ప్రచారం 2.0లో కూడా అప్లోడ్ చేసింది. ప్రత్యేక ప్రచారం కింద చేసిన ప్రయత్నాలను సామాజిక మాధ్యమాల ద్వారా పంచుకుంది, ఇది ప్రచారాన్ని మరింత విస్తృతం చేసింది.
ప్రత్యేక ప్రచారం 2.0 కింద చేపట్టిన ప్రయత్నాలు 2022 డిసెంబర్ నుంచి 2023 ఆగస్టు వరకు కొనసాగాయి. ఈ కాలంలో పరిష్కరించిన అంశాలకు సంబంధించిన ముఖ్యాంశాలు ఇవి:
- ఎంపీ సూచనలు - 155
- ప్రజా ఫిర్యాదులు - 13,313
- ప్రజా ఫిర్యాదుల అప్పీళ్లు - 3,112
- ఉపయోగంలోకి వచ్చిన స్థలం - 2,242 చ.అ.
- ఆదాయం - రూ.17,04,828
పౌర విమానయాన మంత్రిత్వ శాఖ
ఎయిర్పోర్ట్స్ కౌన్సిల్ ఇంటర్నేషనల్ ద్వారా వాయిస్ ఆఫ్ కస్టమర్ రికగ్నిషన్ 2021 కోసం ఏడు ఏఏఐ విమానాశ్రయాలు ఎంపిక చేయబడ్డాయి
2021లో ఏసీఐ-ఏఎస్క్యూ సర్వేలో పాల్గొన్న చెన్నై, కోల్కతా, గోవా, పుణే, పాట్నా, భువనేశ్వర్ & ఛండీగఢ్ అనే ఏడు ఏఏఐ విమానాశ్రయాలు ఎయిర్పోర్ట్స్ కౌన్సిల్ ఇంటర్నేషనల్  వరల్డ్ వాయిస్ ఆఫ్ కస్టమర్ చొరవ కింద 'వాయిస్ ఆఫ్ కస్టమర్ రికగ్నిషన్' కోసం ఎంపిక చేయబడ్డాయి. కోవిడ్-19 మహమ్మారి కొనసాగుతున్న సమయంలోనూ తమ కస్టమర్లకు తగిన ప్రాధాన్యతనిస్తూ.. వారి వాయిస్ని వినిపించేందుకు కట్టుబడి ఉన్న విమానాశ్రయాలను గుర్తించేందుకు ఎయిర్పోర్ట్స్ కౌన్సిల్ ఇంటర్నేషనల్ 'వాయిస్ ఆఫ్ ది కస్టమర్' కార్యక్రమాన్ని ప్రారంభించింది. ఎయిర్పోర్ట్ సర్వీస్ క్వాలిటీ  సర్వే అనేది ఎయిర్పోర్ట్స్ కౌన్సిల్ ఇంటర్నేషనల్  ద్వారా నిర్వహించబడే విమానాశ్రయం నుండి ప్రయాణిస్తున్నప్పుడు, ప్రయాణీకుల సంతృప్తిని కొలిచే ప్రపంచ ప్రఖ్యాత, అంతర్జాతీయంగా స్థాపించబడిన గ్లోబల్ బెంచ్మార్కింగ్ ప్రోగ్రామ్. ఏఎస్క్యూ అవార్డులు తమ సొంత ప్రయాణీకుల అభిప్రాయం ప్రకారం ఉత్తమ కస్టమర్ అనుభవాన్ని అందించే ప్రపంచ వ్యాప్తంగా ఉన్న విమానాశ్రయాలను గుర్తిస్తాయి. ఏఎస్క్యూ ప్రోగ్రామ్ ప్రయాణీకుల అభిప్రాయాలను మరియు ఉత్పత్తులు మరియు సేవల దృక్కోణం, విమానాశ్రయం నుండి వారు ఏమి కోరుకుంటున్నారో బాగా అర్థం చేసుకోవడానికి పరిశోధన సాధనం మరియు నిర్వహణ సమాచారాన్ని అందిస్తుంది.
జల శక్తి మంత్రిత్వ శాఖ
నదీ పునరుజ్జీవనం మరియు పరిశుభ్రత కోసం భారతదేశం చేస్తున్న ప్రయత్నాలను ప్రశంసించిన ఇంటర్నేషనల్ బ్యాంక్ జేవియర్ చౌవేట్
ఆర్టిఫిషియల్ ఇంటెలిజెన్స్ నుండి అత్యాధునిక మౌలిక సదుపాయాల అభివృద్ధి విధానాల వరకు, యుఎస్ కంపెనీలు భారత మార్కెట్లో వినూత్న సాంకేతిక పరిజ్ఞానాలు మరియు పరిష్కారాలను వేగవంతం చేయడానికి తమ భారతీయ సహచరులతో భాగస్వామ్యం కావాలని లక్ష్యంగా పెట్టుకున్నాయి. డిజిటల్ వాటర్ పై ఒక సమావేశంలో, వాషింగ్టన్ లో ఎకనామిక్ - భారత రాయబార కార్యాలయం మంత్రి డాక్టర్ రవి కోటా మాట్లాడుతూ, "నీటి రంగానికి భారతదేశం డిజిటల్ పునాదిని నిర్మించడానికి అమెరికా గొప్ప మిత్ర దేశం అవుతుంది" ఇంటర్నేషనల్ బ్యాంక్ ఫర్ రీకన్స్ట్రక్షన్ అండ్ డెవలప్మెంట్ సీనియర్ వాటర్ అండ్ శానిటేషన్ స్పెషలిస్ట్ జేవియర్ చౌవేట్ డి బ్యూచెన్ మాట్లాడుతూ, భారతదేశంలో చేసిన అన్ని పనుల పట్ల బ్యాంక్ చాలా గొప్పగా భావిస్తుందని అన్నారు. "550 మిలియన్ల మంది భారతదేశంలో బహిరంగంగా మలవిసర్జన చేయడాన్ని ఆపివేస్తారని 5 సంవత్సరాల క్రితం ఎవరు భావించారు." మౌలిక సదుపాయాల కల్పనపై మాత్రమే దృష్టి పెట్టడం నుండి ప్రజలతో పనిచేయడం మరియు ప్రవర్తనలో మార్పు తీసుకురావడం వంటి భారత ప్రభుత్వ విధానంలో భారీ మార్పు ఉందని ఆయన అన్నారు.
డేటా ప్రాముఖ్యతను కూడా ఆయన నొక్కి చెప్పారు. "సమస్యను అర్థం చేసుకోకపోతే, లెక్కించకపోతే అది పరిష్కరించబడదు." ఈ దిశలో కూడా భారత్ చాలా ప్రయత్నాలు చేసింది. మేరీల్యాండ్ పర్యావరణ కార్యదర్శి మిస్టర్ బెన్ గ్రంబుల్, ఒకరికొకరు తమ అనుభవాల నుండి దేశాలు నేర్చుకోవలసిన అవసరాన్ని నొక్కి చెప్పారు. నీటి “ఈక్విటీ” చాలా అవసరం అని ఆయన అన్నారు, యుఎస్ క్లీన్ వాటర్ యాక్ట్ విజయ కథను పంచుకున్నారు. అందరికీ సమానంగా నీటి పంపిణీ చేయాలనే లక్ష్యంతో భారత్ కూడా ‘జల్ జీవన్ మిషన్’ ను ప్రారంభించింది. థేమ్స్ నది శుభ్రపరిచే కేసును ప్రదర్శిస్తున్న బ్లాక్స్టోన్ ఇన్ఫ్రాస్ట్రక్చర్ గ్రూప్ మరియు బోర్డు సీనియర్ సలహాదారు ఉషా రావు మొనారి మాట్లాడుతూ, మంచి విధానం, ఆర్థిక అంశాల మిశ్రమం నదిని సమర్థవంతంగా శుభ్రపరచడానికి దారితీస్తుందని అన్నారు. పాలసీ మరియు ఫైనాన్స్ అనే ఈ రెండు కారకాల ప్రయోజనాన్ని నమామి గంగే మిషన్ కలిగి ఉండటం గమనార్హం.
నేషనల్ మిషన్ ఫర్ క్లీన్ గంగా  మరియు సెంటర్ ఫర్ గంగా రివర్ బేసిన్ మేనేజ్మెంట్ అండ్ స్టడీస్  5 వ ఇండియా వాటర్ ఇంపాక్ట్ సమ్మిట్లో భాగంగా ఈ చర్చను నిర్వహించారు.
ఎన్ఎంసిజి డైరెక్టర్ జనరల్ శ్రీ రాజీవ్ రంజన్ మిశ్రా మాట్లాడుతూ “మా ప్రయత్నాలను ఇప్పుడు అంతర్జాతీయంగా గుర్తించడం పట్ల మేము సంతోషిస్తున్నాము.” అని అన్నారు. గౌరవనీయ ప్రధానమంత్రి శ్రీ నరేంద్ర మోడీ దార్శనికతను ప్రతిబింబించేలా, జల్ శక్తి మంత్రి శ్రీ గజేంద్ర సింగ్ షేఖావత్ మార్గదర్శకత్వంలో గంగా, ఉపనదులను శుభ్రపరిచేందుకు నిరంతరం కృషి చేస్తున్న తన బృందం, వాలంటీర్లు, విద్యావేత్తలు మరియు అనేక స్వయం సహాయక సంస్థలకు నమామి గంగే మిషన్ విజయవంతం చేస్తున్నారని ఆయన ఆపాదించారు.
పెట్రోలియం- సహజ వాయువుల మంత్రిత్వ శాఖ
భౌగోళిక రాజకీయ పరిస్థితి పరిణామాలు, పతనం ప్రపంచ ఇంధన మార్కెట్ సంభావ్య ఇంధన సరఫరా అంతరాయాలను నిశితంగా పరిశీలిస్తున్న భారతదేశం
పరిణామం చెందుతున్న భౌగోళిక రాజకీయ పరిస్థితులను, భారత ప్రభుత్వం ప్రపంచ ఇంధన మార్కెట్లను అలాగే సంభావ్య శక్తి సరఫరా అంతరాయాలను నిశితంగా పరిశీలిస్తోంది.
తన ప్రజలకు ఇంధన న్యాయాన్ని నిర్ధారించడం, నికర శూన్య భవిష్యత్తు వైపు ఇంధన పరివర్తన కోసం, భారతదేశం స్థిరమైన ధరల వద్ద కొనసాగుతున్న సరఫరాలను నిర్ధారించడానికి తగిన చర్య తీసుకోవడానికి సిద్ధంగా ఉంది.
వ్యూహాత్మక పెట్రోలియం నిల్వలు, విడుదలలు, మార్కెట్ అస్థిరతను తగ్గించడం, ముడి చమురు ధరల పెరుగుదలను స్థిమితపరచడం వంటి చర్యలకు మద్దతు ఇవ్వడానికి భారతదేశం కట్టుబడి ఉంది.
వ్యవసాయ మంత్రిత్వ శాఖ
రేపు 'కిసాన్ భగీదారీ ప్రాథమిక హమారీ' ప్రచార కార్యక్రమాన్ని ప్రారంభించనున్న కేంద్ర వ్యవసాయ శాఖ మంత్రి శ్రీ నరేంద్ర సింగ్
అన్ని కృషి విజ్ఞాన కేంద్రాల్లో ఒక రోజు కిసాన్ మేళా నిర్వహణ
కేంద్ర వ్యవసాయ, రైతు సంక్షేమ శాఖ వివిధ ప్రభుత్వ పథకాల్లో రైతులను భాగస్వాములను చేసేందుకు అమలు చేయనున్న కార్యక్రమాలపై రైతులకు అవగాహన కల్పించేందుకు రూపొందించిన 'కిసాన్ భగీదారీ ప్రాథమిక హమారీ' ప్రచార కార్యక్రమాన్ని రేపు  కేంద్ర వ్యవసాయ రైతు సంక్షేమ శాఖ మంత్రి శ్రీ నరేంద్ర సింగ్ తోమార్ ప్రారంభిస్తారు. . 'ఆజాదీ కా అమృత్ మహోత్సవ్' వేడుకల్లో భాగంగా కిసాన్ భగీదారీ ప్రథమిక హమారీ ప్రచార కార్యక్రమాన్ని 2022 ఏప్రిల్ 25 నుంచి 30 వరకు నిర్వహించాలని కేంద్ర వ్యవసాయ మంత్రిత్వ శాఖ నిర్ణయించింది.
రైతుల సంక్షేమం, అభివృద్ధి కోసం ఆహార శుద్ధి పరిశ్రమల మంత్రిత్వ శాఖ మరియు ఇతర అనుబంధ మంత్రిత్వ శాఖలు, పశుసంవర్ధక మంత్రిత్వ శాఖ, గ్రామీణాభివృద్ధి మంత్రిత్వ శాఖ మరియు సహకార మంత్రిత్వ శాఖ సహకారం తో అనేక పథకాలు మరియు కార్యక్రమాలను అమలు చేస్తోంది. పథకాలు, కార్యక్రమాలపై దేశవ్యాప్తంగా పెద్ద సంఖ్యలో రైతులకు అవగాహన , ప్రచారం కల్పించడానికి ఇతర మంత్రిత్వ శాఖలతో కలిసి వ్యవసాయ రైతు సంక్షేమ మంత్రిత్వ శాఖ ప్రచార కార్యక్రమాలను నిర్వహిస్తుంది.
కిసాన్ భగీదారీ ప్రాథమిక హమారీ' ప్రచారంలో భాగంగా 26.04.2022న, అగ్రికల్చరల్ టెక్నాలజీ మేనేజ్మెంట్ ఏజెన్సీ సహకారంతో దేశవ్యాప్తంగా ఉన్న అన్ని కృషి విజ్ఞాన కేంద్రాలలో ఒక రోజు పాటు కిసాన్ మేళా నిర్వహించేందుకు వ్యవసాయ మంత్రిత్వ శాఖ ప్రణాళిక రూపొందించింది. రోజంతా జరిగే కిసాన్ మేళాలో కేంద్ర ప్రభుత్వం మరియు రాష్ట్ర ప్రభుత్వాలు అమలు చేస్తున్న పథకాలకు సంబంధించిన సమాచారం రైతులకు అందజేయడం జరుగుతుంది. ప్రగతిశీల మరియు వినూత్న విధానాలతో వ్యవసాయం చేస్తున్న రైతులను సన్మానిస్తారు. చిన్న మరియు మధ్య తరహా రైతులు, మహిళా రైతులు మరియు సహజ వ్యవసాయం పై అవగాహన కల్పించేందుకు ప్రదర్శనలు ఏర్పాటు చేసి రైతులు-శాస్త్రవేత్త ల మధ్య చర్చ కార్యక్రమాలు లాంటి కార్యక్రమాలను కిసాన్ మేళా లో నిర్వహిస్తారు. సమగ్ర పోషక విధానాలు, పంటల విభజన, ఆర్ కె వి వై , వ్యవసాయ ఉత్పత్తుల మార్కెటింగ్,ఉద్యానవనాలు పెంపకం లాంటి అంశాలపై వ్యవసాయ, రైతు సంక్షేమ శాఖకు అనుబంధంగా పనిచేస్తున్న నేషనల్ హార్టికల్చర్ మిషన్ వంటి వివిధ విభాగాలు 26.04.2022న ప్రచారంలో కార్యక్రమాలను నిర్వహిస్తాయి.
వారం రోజుల పాటు జరిగే ప్రచార కార్యక్రమంలో దేశవ్యాప్తంగా పంట బీమాపై ఉమ్మడి సేవా కేంద్రం నిర్వహించే వర్క్షాప్ను కూడా కేంద్ర వ్యవసాయ మంత్రి ప్రారంభిస్తారు. జాతీయ గ్రామీణ జీవనోపాధి మిషన్ లో భాగంగా పర్యావరణ మరియు పశువుల విధానాలపై గ్రామీణాభివృద్ధి మంత్రిత్వ శాఖ తో కలిసి వ్యవసాయ మంత్రిత్వ శాఖ సదస్సు నిర్వహిస్తుంది. ప్రచార వారోత్సవాల్లో భాగంగా ఒక జిల్లా ఒక ఉత్పత్తి పై వాణిజ్య మంత్రిత్వ శాఖ మరియు ఫుడ్ ప్రాసెసింగ్ పరిశ్రమల మంత్రిత్వ శాఖలు వెబ్నార్ నిర్వహిస్తాయి. ఎంపిక చేసిన 75 మంది రైతులు మరియు పారిశ్రామికవేత్తలతో జాతీయ ఆత్మ నిర్భర్ భారత్ సదస్సు కూడా నిర్వహించబడుతుంది.
దేశవ్యాప్తంగా ప్రత్యక్ష, పరోక్ష విధానాల్లో రైతులు, సంబంధిత వర్గాలకు చెందిన కోటి మందికి పైగా ఈ కార్యక్రమంలో పాల్గొంటారని భావిస్తున్నారు.